# Sexe casual

El sexe casual, sexe ocasional o sexe esporàdic és tot acte sexual practicat amb freqüència irregular, sense compromís i desemmarcat de l'amor romàntic.
Aquest terme paraigua engloba pràctiques com el cruising, el sexe d'una nit, el sexe anònim, l'activitat en cambres fosques i en saunes gais. Alguns també en consideren la prostitució. Malgrat que l'intercanvi de parelles és percebut com a sexe casual, els que en prenen part sovint fan palesa responsabilitat afectiva i formen lligams que van més enllà del pla sexual amb els coparticipants. Se sol diferenciar de la promiscuïtat: la mena de sexe que es porta a terme no n'implica l'excés.
Aquest tipus de trobada presenta un gran desavantatge: fa augmentar el risc de contraure infeccions de transmissió sexual. És per això que es recomana de tenir especial cura a l'hora de practicar aquest tipus de trobades reforçant la seguretat sexual mitjançant tècniques com l'ús d'un preservatiu o d'un dic dental. Hom també prescriu revisions mèdiques periòdiques, comunicació efectiva amb el company sexual i la vaccinació adient contra les malalties de transmissió sexual vaccinables, com ara el virus del papil·loma, l'hepatitis A i l'hepatitis B.
Per a efectuar sexe ocasional hom contacta interessats per mitjà d'aplicacions mòbils. Les més populars són Tinder, que se centra en l'aparellament, i Grindr, d'hòmens que tenen sexe amb hòmens i que va inspirar l'abans esmentada.

## Diferències per gènere

El sexe casual pot ser exercit per persones de qualsevol gènere, edat i orientació sexual, tot i que històricament ha estat vinculat als hòmens i mal vist en les dones.
Segons la divulgadora LalalaLetMeExplain, les dones que tenen sexe amb hòmens tendeixen a ser més reticents al sexe casual perquè agreuja els problemes del sexe compromès que els concerneixen. Per exemple, les dones experimenten l'orgasme rarament en comparació amb els hòmens, cosa que un estudi publicat per Springer Nature el 2018 atribueix en gran part al coitocentrisme i el fal·locentrisme, en poques paraules, el focus en el plaer masculí i la deixadesa entorn del femení.
La parella d'autors d'Allan Pease i Barbara Pease va determinar en l'assaig Per què els homes volen sexe i les dones necessiten amor: La veritat simple i plana (2009) van establir una diferència pel que fa als desigs de cada gènere: per als hòmens no és imperativa una implicació emocional, mentre que per a les dones sí.
Una enquesta conduïda el 2022 per la Universitat Jaume I va corroborar aquestes dissimilituds, en tant que la immensa majoria de persones insatisfetes amb aquesta modalitat de sexe eren dones. Estima que «pot anar lligat a la socialització diferencial i als rols de gènere, els quals provoquen una externalització del locus de control en les relacions sexuals i, per tant, una reducció del benestar i la satisfacció». Amb tot, convé que en tots dos gèneres no contrasta la necessitat de vinculació, sinó en els requisits per a mantenir relacions sexuals i en l'experiència emocional posterior.

## Referències

* ↑ Turban, Jack. «We need to talk about how Grindr is affecting gay men’s mental health» (en anglès), 04-04-2018. [Consulta: 18 gener 2023].
* ↑ «Sexe casual». Cercaterm. TERMCAT, Centre de Terminologia. [Consulta: 18 gener 2023].
* ↑ Maticka‐Tyndale, Eleanor; Herold, Edward S.; Mewhinney, Dawn «Casual sex on spring break: Intentions and behaviors of canadian students» (en anglès). Journal of Sex Research, 35, 3, 01-08-1998, pàg. 254–264. DOI: 10.1080/00224499809551941. ISSN: 0022-4499.
* ↑ Prochner, Isabel; Chen, Zhiru; Kang, Ting; Hao, Lu. «Casual Sex During the COVID-19 Pandemic: Risks, Recommendations and Spaces for Design Intervention». A: The Little Book of Global Health: Design & COVID-19 (en anglès). Universitat de Lancaster, gener 2021, p. 48-51. ISBN 978-1-86220-392-1 [Consulta: 18 gener 2023].
* ↑ Nea, Chingy. «How to Cruise for the Casual Lesbian Sex You Deserve» (en anglès). Autostraddle, 23-10-2018. [Consulta: 18 gener 2023].
* 1 2 Lord, Annie. «The death of the one-night stand — why millennials aren’t having casual sex anymore» (en anglès). London Evening Standard, 10-02-2022. [Consulta: 18 gener 2023].
* ↑ «Anonymous Sex» (en anglès). TheBody. Arxivat de l'original el 30 maig 2016. [Consulta: 18 gener 2023].
* ↑ JUAN CORNEJO ESPEJO. Homoerotismo, sociabilidad y discrecion en el cuarto oscuro todos los gatos son pardos.. [S.l.]: EDICIONES UNIVERSIDAD ALB, 2022. ISBN 956-357-356-0.
* 1 2 Vitorino, Marcelo. «Por que fazer sexo casual pode ser ruim?» (en portuguès brasiler). Mais de Trinta, 26-08-2015. [Consulta: 18 gener 2023].
* ↑ «Swinging or Casual Sex – What do You Really Want? - Swinging and the Single Guy - Part 3» (en anglès). Swinging Heaven, 29-07-2018. [Consulta: 18 gener 2023].
* ↑ Departament de Salut de la Generalitat de Catalunya. Manual pràctic per a les persones que informen sobre les infeccions de transmissió sexual (PDF). Generalitat de Catalunya, juny 2010, p. 47. ISBN 978-84-393-8408-3 [Consulta: 18 gener 2023].
* ↑ Hammond, Jennifer. «Safer casual sex: a step-by-step guide» (en anglès). Clue, 14-06-2019. [Consulta: 18 gener 2023].
* ↑ Van Houdenhove, Ine; Bollen, Katrien. «Does Tinder lead to more casual sex?» (en anglès). Katholieke Universiteit Leuven, 06-01-2017. [Consulta: 18 gener 2023].
* ↑ Weigel, Moira. «Why isn't there a Grindr for straight people?» (en anglès). The Guardian, 22-05-2016. [Consulta: 18 gener 2023].
* ↑ Holden, Madeleine. «Are Women Really Promiscuous?» (en anglès). AskMen. [Consulta: 18 gener 2023].
* ↑ Willis, Malachi; Jozkowski, Kristen N.; Lo, Wen-Juo; Sanders, Stephanie A. «Are Women’s Orgasms Hindered by Phallocentric Imperatives?» (en anglès). Archives of Sexual Behavior, 47, 6, 01-08-2018, pàg. 1565–1576. DOI: 10.1007/s10508-018-1149-z. ISSN: 0004-0002.
* ↑ Pease, Barbara. Per què els homes volen sexe i les dones necessiten amor : la veritat simple i plana. Barcelona: Amat, DL 2009, p. 139. ISBN 978-84-9735-324-3 [Consulta: 18 gener 2023].
* 1 2 Bisquert-Bover, Mar; Llopis Ballester, Joan; Ballester-Arnal, Rafael «Característiques de les interaccions afectivosexuals: una anàlisi amb perspectiva de gènere». Àgora de salut, VIII, 2022, pàg. 41. DOI: 10.6035/AgoraSalut.2022.8.3.
* ↑ Vrangalova, Zhana; Ong, Anthony D. «Who Benefits From Casual Sex? The Moderating Role of Sociosexuality». Social Psychological and Personality Science, 5, 8, 06-06-2014, pàg. 883–891. DOI: 10.1177/1948550614537308. ISSN: 1948-5506.